Chitsuwa (Chirungu: Island) kana Tsuwa muchidzidzo cheTaranyika, ishoko rinoreva nzvimbo yakatendedzwa nemvura ingava pakati pegungwa; nyanza kana rwizi. Chitsuwa chinosiyana neContinent pakuti chidiki. MuAfrica kune zvitsuwa zvinoti: Madagascar; Mauritius; Zanzibhari; Cape Verde; Seychelles; Victoria Island nezvimwewo. Pasi rose chitsuwa chihombesa ndicho chinonzi Greenland. Vamwe vatauri vanoti chiwi, chirundu, chituru kana kuti chiunde - asi vamwe vamoti chiunde inzvimbo iri kwayo yega. Ruwarikana rwezvitsuwa runotaurwa panowanikwa chaunga chezvitsuwa sezvakaita muGungwa reAegean pedyo neItaly. Shambala vanoti kisiwa (n. island), kureva chitsuwa. VaWabo vanoti esuwa (island) kureva chitsuwa. Sangho vanoti zua (island) kureva chitsuwa. VaGungu neVaGanda vanoti kizinga (island) kureva chitsuwa. VaLenje vanoti izinga, nsumbu kana sumbu (island) kureva chitsuwa. VaTonga vanoti kasuwa (island) kureva chitsuwa. VaKongo vanoti kisanga (island) kureva chitsuwa. Lozi vanoti sikuli (n. island) kureva chitsuwa Baila vanoti chilwa (island) vachireva chitsuwa. VaMakua vanoti ntiji kana matinji pakuwanda (island) vachireva chitsuwa. Kimbundu vanoti kisuko (island in a river or lake) kureva chitsuwa chiri mugungwa kana murwizi.